**คูนิตาจิ** (ญี่ปุ่น: 国立市; โรมาจิ: *Kunitachi-shi*) เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 8.15 ตารางกิโลเมตร (3.15 ตารางไมล์) ข้อมูลเมื่อ 1 เมษายน ค.ศ. 2021 (2021 -04-01)[update] มีจำนวนประชากรประมาณ 76,423 คน 38,825 หลังคาเรือน และมีความหนาแน่นของประชากร 9,400 คนต่อตารางกิโลเมตร ประมาณ 41.9% ของประชากรทั้งหมดของคูนิตาจิมีอายุมากกว่า 65 ปี

ภูมิศาสตร์
----------

คูนิตาจิตั้งอยู่บนที่ราบสูงมูซาชิโนะ อยู่บริเวณกึ่งกลางของมหานครโตเกียว คูนิตาจิเป็นที่รู้จักจากถนนกลางเมืองสายหนึ่งที่ชื่อ ไดงากุโดริ (ถนนมหาวิทยาลัย) ซึ่งเป็นถนนที่มีต้นซากูระเรียงรายทอดยาวจากสถานีรถไฟคูนิตาจิของทางรถไฟสายหลักชูโอ ไปจนถึงสถานีรถไฟยาโฮะของทางรถไฟสายนัมบุ

### เทศบาลโดยรอบ

* มหานครโตเกียว
	+ นครฟูจู
	+ นครโคกูบุนจิ
	+ นครทาจิกาวะ
	+ นครฮิโนะ

### ภูมิอากาศ

คูนิตาจิมีภูมิอากาศแบบอบอุ่นชื้น (เคิพเพิน *Cfa*) มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในคูนิตาจิอยู่ที่ 13.9 °C ปริมาณน้ำฝนรายปีเฉลี่ยอยู่ที่ 1,647 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.4 °C และต่ำสุดในเดือนมกราคมที่ประมาณ 2.5 °C

ประชากร
-------

จากข้อมูลสำมะโนของญี่ปุ่น ประชากรของคูนิตาจิค่อนข้างคงที่ตลอด 40 ปีที่ผ่านมา

ประวัติจำนวนประชากร| ปี | ประชากร | ±% |
| --- | --- | --- |
|  1920  | 2,611 | —     |
|  1930  | 3,814 | +46.1% |
|  1940  | 10,052 | +163.6% |
|  1950  | 14,679 | +46.0% |
|  1960  | 32,609 | +122.1% |
|  1970  | 59,709 | +83.1% |
|  1980  | 64,144 | +7.4% |
|  1990  | 65,833 | +2.6% |
|  2000  | 72,187 | +9.7% |
|  2010  | 75,505 | +4.6% |

ประวัติศาสตร์
-------------

บริเวณที่เป็นคูนิตาจิในปัจจุบันตั้งอยู่ตามเส้นทางสายประวัติศาสตร์ที่มีชื่อว่า โคชูไกโด ซึ่งเป็นเส้นทางที่เชื่อมเอโดะกับโคฟุในแคว้นคาอิ (ปัจจุบันคือจังหวัดยามานาชิ) บริเวณนี้ขึ้นชื่อเรื่องแหล่งน้ำแร่ที่อุดมสมบูรณ์

ในช่วงที่มีการจัดตั้งระบบเทศบาลขึ้นในวันที่ 1 เมษายน ค.ศ. 1889 ได้มีการก่อตั้งหมู่บ้านยาโฮะ อาโอยางิ และยาโบะ โดยอยู่ภายในอำเภอทามะ ต่อมา ค.ศ. 1893 อำเภอทามะได้โอนย้ายจากจังหวัดคานางาวะไปอยู่ภายใต้การปกครองของโตเกียว ใน ค.ศ. 1920 โคจิโระ สึตสึมิ ผู้ก่อตั้งบริษัทเซบุโฮลดิงส์ ได้ครอบครองที่ดินส่วนใหญ่ในบริเวณนี้ และได้เริ่มพัฒนาชุมชนขนาดใหญ่ ซึ่งเขาตั้งใจจะให้เป็นเมืองมหาวิทยาลัยโดยมีเกิททิงเงิน ประเทศเยอรมนี เป็นต้นแบบ มหาวิทยาลัยพาณิชยการโตเกียว (ปัจจุบันคือมหาวิทยาลัยฮิตตสึบาชิ) ได้ย้ายจากใจกลางโตเกียวมาตั้งอยู่ที่บริเวณนี้ และได้เปิดสถานีรถไฟหนึ่งแห่งบนเส้นทางสายหลักชูโอใน ค.ศ. 1926 ชื่อว่า "คูนิตาจิ" โดยนำ*คันจิ*ตัวหน้าจากชื่อสถานีก่อนหน้าและถัดไปมาประกอบเป็นชื่อ ซึ่งได้แก่ สถานีรถไฟโคกูบุนจิ และสถานีรถไฟทาจิกาวะ

หมู่บ้านทั้งสามหมู่บ้านดังกล่าวได้ควบรวมกันเพื่อก่อตั้งเป็นเมืองคูนิตาจิเมื่อ ค.ศ. 1951 และได้ยกฐานะเป็นนครคูนิตาจิเมื่อวันที่ 1 มกราคม ค.ศ. 1967

การเมืองการปกครอง
-----------------

เทศบาลนครคูนิตาจิมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภานครซึ่งเป็นสภาเดี่ยวมีสมาชิก 22 คน นครคูนิตาจิและนครโคกูบุนจิ ประกอบกันเป็นเขตเลือกตั้งที่ให้สมาชิกสภามหานครโตเกียวจำนวน 2 ที่นั่ง ในแง่ของการเมืองระดับชาติ นครคูนิตาจิเป็นส่วนหนึ่งของเขตเลือกตั้งโตเกียวที่ 21 ในการเลือกตั้งสภาผู้แทนราษฎรแห่งรัฐสภาญี่ปุ่น

เศรษฐกิจ
--------

คูนิตาจิเป็นเมืองมหาวิทยาลัย อีกทั้งยังเป็นเมืองที่อยู่อาศัยของผู้ไปกลับเป็นประจำระหว่างคูนิตาจิกับใจกลางโตเกียว จากการสำรวจสำมะโนประชากร ค.ศ. 2015 พบว่ามีประชากรประมาณ 25.1% ที่เดินทางไปใจกลางโตเกียวในแต่ละวัน

การศึกษา
--------

* มหาวิทยาลัยฮิตตสึบาชิ
* คูนิตาจิมีโรงเรียนที่สังกัดเทศบาลนคร ได้แก่ โรงเรียนประถม 8 แห่ง และโรงเรียนมัธยมต้น 3 แห่ง โรงเรียนเอกชน ได้แก่ โรงเรียนประถม 3 แห่ง และโรงเรียนมัธยมต้น 1 แห่ง
* คูนิตาจิมีโรงเรียนมัธยมปลาย 2 แห่งที่สังกัดคณะกรรมการการศึกษามหานครโตเกียว และมีโรงเรียนมัธยมปลายเอกชน 3 แห่ง
* คูนิตาจิเดิมเคยเป็นที่ตั้งของวิทยาลัยดนตรีคูนิตาจิ แต่ปัจจุบันตั้งอยู่ที่ทาจิกาวะ

การขนส่ง
--------

### รถไฟ

* บริษัทรถไฟญี่ปุ่นตะวันออก - สายหลักชูโอ
	+ สถานี: คูนิตาจิ
* บริษัทรถไฟญี่ปุ่นตะวันออก - สายนัมบุ
	+ สถานี: ยาโฮะ – ยางาวะ

### ทางหลวง

* E19 ทางด่วนชูโอ
* ทางหลวงแผ่นดินหมายเลข 20

สถานที่ท่องเที่ยว
-----------------

* ยาโบะเท็มมังงู [en; ja] - ศาลเจ้าชินโตก่อตั้งเมื่อ ค.ศ. 903

อ้างอิง
-------

1. ↑  "สถิติทางการของนครคูนิตาจิ" (ภาษาญี่ปุ่น). Japan. คลังข้อมูลเก่าเก็บจากแหล่งเดิมเมื่อ 2022-07-04. สืบค้นเมื่อ 2022-07-13.
2. ↑  ข้อมูลภูมิอากาศคูนิตาจิ
3. ↑  สถิติประชากรคูนิตาจิ

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**คูนิตาจิ**

* เว็บไซต์ทางการของนครคูนิตาจิ (ในภาษาญี่ปุ่น)

| * ด
* ค
* ก
โตเกียว มหานครโตเกียว |
| --- |
| เขตพิเศษ | 
* คัตสึชิกะ
* คิตะ
* โคโต
* ชินจูกุ
* ชินางาวะ
* ชิบูยะ
* ชิโยดะ
* ชูโอ
* ซูงินามิ
* ซูมิดะ
* เซตางายะ
* โทชิมะ
* ไทโต
* นากาโนะ
* เนริมะ
* บุงเกียว
* มินาโตะ
* เมงูโระ
* อาดาจิ
* อารากาวะ
* อิตาบาชิ
* เอโดงาวะ
* โอตะ

 | แผนที่มหานครโตเกียว |
| โตเกียวตะวันตก(พื้นที่ทามะ) | 

|  |  |
| --- | --- |
| นครศูนย์กลาง | 
* ฮาจิโอจิ

 |
| นคร | 
* คิโยเซะ
* คูนิตาจิ
* โคกูบุนจิ
* โคงาเนอิ
* โคไดระ
* โคมาเอะ
* โชฟุ
* ทาจิกาวะ
* ทามะ
* นิชิโตเกียว
* ฟุซซะ
* ฟูจู
* มาจิดะ
* มิตากะ
* มูซาชิโนะ
* มูซาชิมูรายามะ
* อากิชิมะ
* อากิรูโนะ
* อินางิ
* โอเมะ
* ฮามูระ
* ฮิงาชิกูรูเมะ
* ฮิงาชิมูรายามะ
* ฮิงาชิยามาโตะ
* ฮิโนะ

 |
| เมืองและหมู่บ้าน | 
* อำเภอนิชิตามะ
	+ มิซูโฮะ
	+ โอกูตามะ
	+ ฮิโนเดะ
	+ ฮิโนฮาระ

 |

 |
| ส่วนที่เป็นหมู่เกาะ | 
* กิ่งจังหวัดมิยาเกะ
	+ มิยาเกะ
	+ มิกูราจิมะ
* กิ่งจังหวัดโองาซาวาระ
	+ โองาซาวาระ
* กิ่งจังหวัดโอชิมะ
	+ โอชิมะ
	+ โทชิมะ
	+ นีจิมะ
	+ โคซูชิมะ
* กิ่งจังหวัดฮาจิโจ
	+ ฮาจิโจ

 |

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* อิสราเอล
* สหรัฐ
* ญี่ปุ่น

 |
| อื่น ๆ | 
* มิวสิกเบรนซ์ พื้นที่
* National Archives (US)

 |